TENGGARONG - Nyeleksi bubuhan calon pejabat struktural di lingkungan Pemerintah kabupaten Kutai Kartanegara wayah ne mandik jereh lagi, bubuhannya Makai Computer Assisted Test (CAT). Ngan sistim informasi tekhnologi (IT) ne supaya nyaman pemkab Kukar becari pejabatnya sesuai ngan tujuan Reformasi Birokrasi (RB).
Hari Rabu minggunya lalu pas kami nemui Kepala BKD busu HM Ridha Darmawan SP kebujuran sida lagi di acara CAT nya di polahkan di dalam seleksi pejabat Struktural masok dalam Quick Win atau jua bisa di sebut Cepat Capai pelaksaan RB di odah kerjanya.
Bunyi busu Rida ne jua, tekerjainya CAT ne lebeh ditujukan untuk memetakan potensi ngan kopetensi pegawai.” Khususnya nya bepotensi supaya bisa jua di promosikan jadi ada jabatan struktural Eselon IV. Bunyi busu tu lagi, jika di seleksi bubuhan calon pejabat stuktural secara manual tegak nya di polahkan selawasanne, dah makan waktu banyak antara waktu pelaksanaan sampai finalisasi hasel nyeleksinya banyak jua makan dana , amun makai sistim CAT ne waktunya pendak danyanya mandik banyak nya di keluarkan. Amun hasel nyeleksi ne dah di tahui harus tepat waktu leh bubuhan peserta nyeleksi calon pejabat nya besangkutan sampai habis umpat tes. Supaya ngan CAT ne mandik ada rekayasa, segalanya dah di atur ngan sistim nya dah ada di simpan di computer.
Nya nyebutkan, kegiatan CAT ne bisa aja di polahkan lagi amun memang ada nya di endaki lagi. nyinggung syarat umpati tes nyeleksi calon pejabat ne menurut busu Rida Darmawan ne Antara lain golongan pangkatnya dah cukup beneh di promosikan jadi calon daam jabatan eselon IV. Paling mandik minimal pegawai nya besangkutan iya hak Penata Muda III/a atau Penata Tingkat I III/b.(HMS.DI.I)
bjn_Latn ind_Latn bjn_Latn ind_Latn